**JAVNI POZIV NEZAPOSLENIM OSOBAMA ZA BESPLATNE OBUKE ZA ZIDARE I ARMIRAČE**

Gradska razvojna agencija (CIDEA) u ime Lokalnog partnerstva za zapošljavanje Banja Luka (LPZ BL), u okviru projekta „Podrška Evropske unije lokalnim partnerstvima za zapošljavanje Faza II (LEP II)“ koji se realizuje uz podršku Evropske unije i Međunarodne organizacije rada, **poziva nezaposlene osobe**, evidentirane u Zavodu za zapošljavanje RS, da se prijave za učešće na projektu „Integracija nezaposlenih osoba na tržište rada uz pomoć LPZ Banja Luka“.

**Cilj projekta**

Glavni cilj projekta je doprinijeti smanjenju broja nezaposlenih lica na evidenciji Zavoda za zapošljavanje RS – filijala Banja Luka, povećanjem nivoa znanja i kompetencija nezaposlenih osoba na teritoriji grada Banja Luka.

**Obuke**

Kroz projekat „Integracija nezaposlenih osoba na tržište rada uz pomoć LPZ Banja Luka“ će biti obučeni kandidati za sledeća zanimanja:

* Armirač…………………………………………………… 10 kandidata
* Zidar…………………………………………………….… 10 kandidata

Sve obuke će biti izvođene po programima osposobljavanja Zavoda za obrazovanje odraslih Republike Srpske, što uključuje teoretski i praktični dio i potpuno su **besplatne**.

Svi kandidati će dobiti Uvjerenje o stečenom zvanju izdato od strane obrazovne institucije koja je akreditovana za stručno osposobljavanje odraslih.

**Vremenski okvir**

Obuke za 20 kandidata će biti organizovane od novembra 2022. do najkasnije februara 2023. godine u zavisnosti od intenziteta popunjavanja grupa.

**Postupak prijave**

Prijave se mogu popuniti direktno na obrascu ili u prostorijama Gradske razvojne agencije Banja Luka na adresi Josifa Pančića 8 i Zavoda za zapošljavanje – filijala Banja Luka na adresi Save Mrkalja 14.

Rok za podnošenje prijava je 10 dana od dana objavljivanja Javnog poziva odnosno do 20.10.2022. godine.

Nepotpune i neblagovremene prijave neće biti predmet razmatranja.

Odabrani polaznici obuka će biti obaviješteni najkasnije 10 dana nakon zatvaranja poziva.

O terminima i rasporedu provođenja obuka odabrani polaznici će biti naknadno obaviješteni.

Za sva dodatna pitanja možete se obratiti lično u Gradskoj razvojnoj agenciji Banja Luka ili putem e-mail adrese [slavisa.lukic@cidea.org](mailto:slavisa.lukic@cidea.org)

*Lokalno partnerstvo za zapošljavanje Banja Luka je jedno od 20 uspostavljenih u zemlji u okviru projekta “Podrška Evropske unije lokalnim partnerstvima za zapošljavanje – Faza II” (LEP II), kojeg Evropska unija finansira s 4 miliona eura, a provodi Međunarodna organizacija rada (MOR). Ovaj projekat ima za cilj da doprinese poboljšanju prilika zapošljavanja u lokalnim zajednicama dajući podršku razvoju lokalnih partnerstava za zapošljavanje kao partnerski uspostavljenih mehanizama za tržište rada koji osiguravaju pristup formalnom zapošljavanju na lokalnom nivou. Za više informacija o projektu LEP II, posjetite www.partnerstvo.ba i kanale društvenih mreža (Instagram, Facebook, Twitter i YouTube).*